Denne artikkelen omhandler det svenske politiske partiet.  For det norske, se Feministisk initiativ.

**Feministiskt initiativ** (forkortet **Fi** eller **F!**) er et politisk parti i Sverige. Partiets hjertesaker er interseksjonell feminisme og likestilling, LHBTIQ+-rettigheter og antirasisme. Partiets norske søsterparti er Feministisk initiativ.

Historikk
---------

Det ble grunnlagt den 4. april 2005, og ved årsmøtet i september samme år ble det vedtatt å omdanne det til et politisk parti. Partiet stilte kandidater ved Det svenske riksdagsvalget 2006, Europaparlamentsvalget i 2009 og Det svenske riksdagsvalget 2010, men nådde ikke opp. I Det svenske riksdagsvalget 2014 fikk partiet 3,12% og mandat i 13 kommuner, blant annet Simrishamn og Stockholm. Feministiskt Initiativ fikk i Europaparlamentsvalget 2014 én plass i Europaparlamentet. Denne plassen ble inntatt av Soraya Post, som er den første romske kvinnen øverst på valgliste til Europaparlamentet.

Partiledere er pr. 2018 Gudrun Schyman og Gita Nabavi, den sistnevnte innvalgt i 2018. Schyman er en av Sveriges mest markante politiske feminister og vakte oppsikt da hun i 2004 lanserte forslaget om «mansskatt» (journalistskapt uttrykk) som var ment som en kollektiv skatt for menn fordi hun mente mannen bar et kollektivt ansvar for vold mot kvinner.

I april 2013 ble Gudrun Schyman på nytt valgt til talesperson sammen med Stina Svensson og Sissela Nordling Blanco.

Politisk plattform
------------------

Fis viktigste anliggende er likestilling mellom kjønnene. Blant det som har vakt størst medieoppmerksomhet, er ønsket om å avskaffe både ekteskaps- og partnerskapslovgivning og erstatte dem med en samlivslov som ikke inneholder forutsetninger om samlivets art og vis. En slik åpen lov ville dermed blant annet gi rom for forbindelser mellom flere enn to partnere, noe som fremgår eksplisitt av forslaget : *«De personer, två eller flera, som har ett gemensamt boende, gemensam ekonomi och olika former av gemensamt ägande ska, om de så önskar, kunna ingå juridisk/ekonomisk samlevnad. De får då samma lagliga stöd som Äktenskapsbalken ger idag.»*.

Noen av partiets valgkampsaker i Det svenska Riksdagsvalget 2018 er å senke normal arbeidstid til 30 timer i uken, åpne grenser og human asyl- og innvandringspolitikk samt miljø og velferd. De ønsker også høye skatter og å senke støtten til forsvaret.

Oppmerksomhet og kritikk
------------------------

Fi har skapt oppmerksomhet ved å bruke ukonvensjonelle PR-tiltak. Blant annet brente partileder Gudrun Schyman 100 000 svenske kroner i en grill under Almedalsuken i 2010. Dette ble gjort for å skape debatt rundt lønnsforskjeller mellom kvinner og menn. Under valget 2014 gjennomførte man også "homeparties", hvor partileder eller talspersoner ble invitert hjem til enkeltpersoner for å holde foredrag og diskusjoner for mindre grupper.

Partiet har opplevd indre rivninger, og enkelte tidligere sentrale medlemmer har meldt seg ut fordi de mente at organisasjonen hadde en for venstreradikal tendens.

Deler av partiets kommunale arbeid i Stockholm har blitt kritisert. Det rådgivende organet Rådet för mänskliga rättigheter ble opprettet med bakgrunn i Fis arbeid, men ble kritisert for å være altfor passivt og ikke ta hedersvold alvorlig nok. Dette førte til at nestlederen gikk av.

Valgresultater
--------------

| Valg | Oppslutning |
| --- | --- |
| Riksdagsvalget 2006 | 0,68 % |
| Europaparlamentsvalget i 2009 | 2,22 % |
| Riksdagsvalget 2010 | 0,40 % |
| Europaparlamentsvalget i 2014 | 5,49 % |
| Riksdagsvalget 2014 | 3,12 % |
| Riksdagsvalget 2018 | 0,46 % |

Referanser
----------

1. ↑  ; besøksdato: 11. februar 2019.
2. ↑  «Europaparlamentet».
3. ↑  «Valmyndigheten». 30. mai 2014. Arkivert fra originalen 28. mai 2014.
4. ↑  «SVT». 13.02.2014.
5. ↑  Nyheter, SVT (24. februar 2018). «Fi siktar på riksdagen – Gita Nabavi ny partiledare». *SVT Nyheter* **(svensk)**. Besøkt 24. april 2018.
6. ↑  «Sveriges Radio».
7. ↑  *«FI vil også arbeide for at ekteskap og partnerskap skal erstattes av en ny ordning, der to eller flere personer som lever sammen med felles økonomi skal kunne inngå «samlevnad».»*, fra «Kjønnsroller og mediemakt» Arkivert 12. desember 2006 hos Wayback Machine. *Klassekampen* 29. desember 2005
8. 1 2  Olsson, Tobias. «Fi! brände upp 100 000 kronor». *SvD.se* **(svensk)**. Besøkt 24. april 2018.
9. ↑  «DEBATT: FI: Därför eldade vi upp 100 000 kronor». *Aftonbladet* **(svensk)**. Besøkt 24. april 2018.
10. ↑  Nyheter, SVT (23. februar 2018). «Så har Feministiskt initiativ styrt i Stockhom». *SVT Nyheter* **(svensk)**. Besøkt 24. april 2018.

Eksterne lenker
---------------

* (sv) Offisielt nettsted Rediger på Wikidata

* (en) Feministiskt initiativ – kategori av bilder, video eller lyd på Commons Rediger på Wikidata
* Feministiskt initiativ på YouTube Rediger på Wikidata

| * v
* d
* r
Politiske partier i Sverige |
| --- |
| Representert i Riksdagen | Vänsterpartiet **·** Socialdemokraterna **·** Miljöpartiet de gröna **·** Centerpartiet **·** Liberalerna **·** Moderaterna **·** Kristdemokraterna **·** Sverigedemokraterna | Sverige |
| Ikke representert | Feministiskt initiativ **·** Alternativ för Sverige **·** Medborgerlig samling **·** Piratpartiet **·** Direktdemokraterna **·** Landsbygdspartiet **·** Enhet **·** Djurens parti **·** Kristna Värdepartiet **·** Nordiska motståndsrörelsen **·** Klassiskt liberala partiet |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** VIAF **·** SUDOC
 |